CELEX: 52001PC0482
Language: da
Date: 2001-08-14
Title: Forslag til Rådets afgørelse om den holdning, Fællesskabet skal indtage i det Associeringsråd, der er oprettet ved Europaaftalen mellem De Europæiske Fællesskaber og deres medlemsstater på den ene side og Republikken Estland på den anden side, til nedsættelsen af et rådgivende paritetisk udvalg ved afgørelse truffet af Associeringsrådet EU/Estland

Avis juridique important

|

52001PC0482

Forslag til Rådets afgørelse om den holdning, Fællesskabet skal indtage i det Associeringsråd, der er oprettet ved Europaaftalen mellem De Europæiske Fællesskaber og deres medlemsstater på den ene side og Republikken Estland på den anden side, til nedsættelsen af et rådgivende paritetisk udvalg ved afgørelse truffet af Associeringsrådet EU/Estland  /* KOM/2001/0482 endelig udg. */  

Forslag til RÅDETS AFGØRELSE om den holdning, Fællesskabet skal indtage i det Associeringsråd, der er oprettet ved Europaaftalen mellem De Europæiske Fællesskaber og deres medlemsstater på den ene side og Republikken Estland på den anden side, til nedsættelsen af et rådgivende paritetisk udvalg ved afgørelse truffet af Associeringsrådet EU/Estland(forelagt af Kommissionen)BEGRUNDELSEI henhold til artikel 114 i Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Estland på den anden side, som trådte i kraft den 1. februar 1998, kan Associeringsrådet beslutte at oprette særlige udvalg eller arbejdsgrupper til at bistå det i udførelsen af dets hverv.Ved fælles erklæring nr. 8 til Europaaftalen, som henviser til artikel 114, blev det vedtaget, at "Associeringsrådet i overensstemmelse med artikel 114 i aftalen skal undersøge mulighederne for at oprette et rådgivende organ bestående af medlemmer af Fællesskabets Økonomiske og Sociale Udvalg og de tilsvarende partnere fra Estland".Kommissionen foreslår derfor, at Associeringsrådet nedsætter et rådgivende paritetisk udvalg, der skal repræsentere de økonomiske og sociale interessegrupper hos begge parter i betragtning af den store interesse, arbejdsmarkedets parter på begge sider har vist herfor, og som vil være repræsenteret ved Det Økonomiske og Sociale Udvalg for Fællesskabets vedkommende og ved repræsentanter fra de estiske arbejdsmarkedsparter for Republikken Estlands vedkommende.Det foreslåede rådgivende paritetiske udvalg skal være et forum for en dialog mellem arbejdsmarkedets parter på begge sider, der både vil være til fordel for de estiske arbejdsmarkedsparter, som vil kunne sætte sig ind i høringsprocessen i Det Økonomiske og Sociale Udvalg og i dialogen mellem arbejdsmarkedsparterne i Den Europæiske Union i almindelighed, og for arbejdsmarkedsparterne i Den Europæiske Union, som vil kunne gøre sig bekendt med den sociale dimension af reformerne af de økonomiske og sociale strukturer i Republikken Estland. Associeringsrådet kan også konsultere det foreslåede rådgivende paritetiske udvalg, før det træffer beslutninger på områder af klar social arbejdsmarkedspolitisk interesse. Det er dog Associeringsrådet alene, der afgør, om udvalget skal høres.Oprettelsen af de foreslåede rådgivende paritetiske udvalg vil ikke belaste Fællesskabets budget, da de estiske deltagere afholder deres egne udgifter, og udgifterne på Fællesskabets side afholdes over Det Økonomiske og Sociale Udvalgs budget.Vedlagt findes teksten til forslag til Rådets afgørelse om den holdning, som Fællesskabet skal indtage i Associeringsrådet, som omhandlet i artikel 2, stk. 1, i Rådets og Kommissionens afgørelse af 19. december 1997 om indgåelsen af ovennævnte Europaaftale.Forslag til RÅDETS AFGØRELSE om den holdning, Fællesskabet skal indtage i det Associeringsråd, der er oprettet ved Europaaftalen mellem De Europæiske Fællesskaber og deres medlemsstater på den ene side og Republikken Estland på den anden side, til nedsættelsen af et rådgivende paritetisk udvalg ved afgørelse truffet af Associeringsrådet EU/EstlandRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, traktaten om oprettelse af Det Europæiske Kul- og Stålfællesskab og traktaten om oprettelse af Det Europæiske Atomenergifællesskab (Euratom),under særlig henvisning til EF-traktatens artikel 300, stk. 2, andet og tredje afsnit,under henvisning til artikel 2, stk. 1, i Rådets og Kommissionens afgørelse af 19. december 1997 om indgåelse af Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Estland på den anden side,under henvisning til forslag fra Kommissionen [1], og[1]  EFT C ........af ...., s....ud fra følgende betragtninger:(1)  Artikel 114 i Europaaftalen fastsætter, at Associeringsrådet kan beslutte at oprette særlige udvalg eller arbejdsgrupper, der skal bistå det i udførelsen af dets hverv.(2)  Dialog og samarbejde mellem økonomiske og sociale interessegrupper i Den Europæiske Union og Republikken Estland kan yde et væsentligt bidrag til den fulde gennemførelse af Europaaftalen.(3)  Et sådant samarbejde bør foregå mellem medlemmerne af De Europæiske Fællesskabers Økonomiske og Sociale Udvalg og Republikken Estlands arbejdsmarkedsparter -TRUFFET FØLGENDE AFGØRELSE:Fællesskabets holdning i Associeringsrådet, der er oprettet ved Europaaftalen mellem De Europæiske Fællesskaber og deres medlemsstater på den ene side og Republikken Estland på den anden side, til nedsættelsen af et rådgivende paritetisk udvalg baseres på det udkast til afgørelse truffet af Associeringsrådet, som er knyttet som bilag til denne afgørelse.Udfærdiget i Bruxelles,På Rådets vegneFormandBILAGUDKAST TIL AFGØRELSE NR. ..../01truffet af Associeringsrådetmellem De Europæiske Fællesskaber og deres medlemsstater på den ene side og Republikken Estland på den anden side den ......... 2001 om ændring af afgørelse nr. 1/1998 om Associeringsrådets forretningsorden ved nedsættelse af et rådgivende paritetisk udvalgASSOCIERINGSRÅDET HAR -under henvisning til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Estland på den anden side, særlig artikel 114, ogud fra følgende betragtninger:1. Dialog og samarbejde mellem økonomiske og sociale interessegrupper i Det Europæiske Fællesskab og Republikken Estland kan yde et væsentligt bidrag til udviklingen af forbindelserne mellem parterne.2. Et sådant samarbejde bør etableres mellem medlemmerne af De Europæiske Fællesskabers Økonomiske og Sociale Udvalg og Republikken Estlands arbejdsmarkedsparter ved nedsættelse af et rådgivende paritetisk udvalg.3. Dette indebærer, at Associeringsrådets forretningsorden, der er fastsat ved afgørelse nr. 1/1998, ændres tilsvarende -TRUFFET FØLGENDE AFGØRELSE:Artikel 1Der indsættes følgende i Associeringsrådets forretningsorden:"Artikel 15Det rådgivende paritetiske udvalgDer nedsættes et rådgivende paritetisk udvalg, som har til opgave at fremme dialogen og samarbejdet mellem økonomiske og sociale interessegrupper i Den Europæiske Union og Republikken Estland. Dialogen og samarbejdet vil omfatte alle økonomiske og sociale aspekter af forbindelserne mellem Den Europæiske Union og Republikken Estland i forbindelse med gennemførelsen af Europaaftalen. Det rådgivende paritetiske udvalg udtaler sig om spørgsmål, der opstår inden for disse områder.Artikel 16Det rådgivende paritetiske udvalg består af fire repræsentanter for De Europæiske Fællesskabers Økonomiske og Sociale Udvalg og fire repræsentanter for økonomiske og sociale interessegrupper i Republikken Estland.Det rådgivende paritetiske udvalg udfører sine aktiviteter efter høring af Associeringsrådet eller - for så vidt angår fremme af dialogen mellem de økonomiske og sociale parter - på eget initiativ.Medlemmerne vil blive valgt ud fra det princip, at det rådgivende paritetiske udvalg så nøjagtigt som muligt skal afspejle de forskellige økonomiske og sociale interessegrupper i både Den Europæiske Union og Republikken Estland.Det rådgivende paritetiske udvalgs formandskab beklædes i fællesskab af et medlem af De Europæiske Fællesskabers Økonomiske og Sociale Udvalg og et medlem fra Republikken Estland.Det rådgivende paritetiske Udvalg fastsætter selv sin forretningsorden.Artikel 17De Europæiske Fællesskabers Økonomiske og Sociale Udvalg på den ene side og de estiske økonomiske og sociale interessegrupper på den anden side afholder hver især de udgifter til personale, rejse- og dagpenge samt til postbesørgelse og telekommunikation, der opstår ved deres deltagelse i udvalget eller dettes arbejdsgrupper.Udgifterne til tolkning ved møderne og til oversættelse og reproduktion af dokumenter afholdes af Det Økonomiske og Social Udvalg bortset fra udgifter til tolkning eller oversættelse til eller fra estisk, som afholdes af de estiske økonomiske og sociale interessegrupper.Andre udgifter i forbindelse med den praktiske tilrettelæggelse af møderne afholdes af den part, der er vært for mødet."Artikel 2Denne afgørelse træder i kraft den første dag i den anden måned efter datoen for dens vedtagelse.Udfærdiget i Bruxelles,På Associeringsrådets vegneFormand